
ZAPISNIK
17. sjednice Vijeća Mjesnog odbora Dankovec
održane dana 22. listopada 2026. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA: Ivica Ivanović, Vlado Svibovec, Matija Bognar i Dražen Zrinski
Predsjedava: Ivica Ivanović, predsjednik Vijeća
Zapisnik vodi: Dražen Zrinski

      Predsjednik konstatira, da  je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 16. sjednice Vijeća Mjesnog odbora Dankovec, održane 22. rujna 2026.godine.
      Na prijedlog predsjednika Vijeća, Vijeće jednoglasno prihvaća i utvrđuje

DNEVNI RED

1. Zaključak o prijedlogu kandidata za suce porotnike za mladež Županijskog suda u Zagrebu – donošenje zaključka;
2. Zaključak o zahtjevu za dovoz pitke vode cisternom – donošenje zaključka;
3. Pitanja, prijedlozi i obavijesti.

Ad 1.     Zaključak o prijedlogu kandidata za suce porotnike za mladež Županijskog suda u Zagrebu – donošenje zaključka;
Nakon provedene rasprave, Vijeće jednoglasno donosi

ZAKLJUČAK

Vijeće nema prijedlog osobe za suca porotnika za mladež Županijskog suda u Zagrebu.

Ad. 2. Zaključak o zahtjevu za dovoz pitke vode cisternom – donošenje zaključka;
Nakon provedene rasprave, Vijeće jednoglasno donosi

ZAKLJUČAK
 
1. Razmotren je zahtjev gđe. Silvane Lacmanović vezano za dovoz 8 m3 pitke vode cisternom za njenu obitelj.
1. Nakon obavljenog terenskog izvida na lokaciji Ulica Dražena Mađarevića 1, Vijeće daje pozitivno mišljenje na navedeni zahtjev, obzirom u navedenoj ulici ne postoji vodoopskrbna mreža.
1. Ovaj zaključak dostavlja se Vijeću Gradske četvrti Gornja Dubrava, na daljnje postupanje. 

Ad. 3.       Pitanja, prijedlozi i obavijesti
Vijećnici su suglasni da se 18. sjednica VMO – a  Dankovec održi 17. studenoga 2026. s početkom u 19,00 sati.        
Članovi Vijeća su suglasni da se Dan sjećanja na žrtve Domovinskog rata i Dan sjećanja na žrtvu Vukovara i Škabrnje obilježi polaganjem cvijeća i paljenjem svijeća kod raspela na križanju Čučerske ceste i Jalševečke ceste s početkom u 17,00 sati.
          
              Završeno u 20:00 sati.              

KLASA: 024-08/26-003/2176
URBROJ: 251-13-11-6/017-26-2
U Zagrebu, 22. listopada 2026.godine

Zapisnik sastavio: Dražen Zrinski      
Zapisnik stručno i tehnički obradila: Sandra Šukunda
                                      						       Predsjednik 
Vijeća Mjesnog odbora Dankovec           
                                                                                                                    Ivica Ivanović                                                                       

